་འབར་བ་ལ་ལྟོས་ཤིག།ནོར་བུ་ལ་དད་པ་དང་གསལ་བ

འཆར་སྒོ་མི་འགག་པ་གསུམ་གཅིག་པ་ལྟར།སེམས་ཉིད་འདི་སྟོང་པ་ཆོས་སྐུ།གསལ་བ་ལོངས་སྐུ།འཆར་ཚུལ་སྤྱིར་ཡང་མ་འགག་པ་སྤྲུལ་པའི་སྐུ་སྟེ།རིག་པ་ཉག
གཅིག་སྐུ་གསུམ་དུ་སྣང་བ་ཉིད།ལམ་རིམ་ལས།རྫོགས་པར་རྟོག་མེད་རེ་བ་བསྐང་།།ཟད་འཕེལ་འགྲོ་འོང་ཉེ་རིང་མེད།།ཆོས་དྲུག་ནོར་བུས་མཚོན་པའོ།།སེམས་ཉིད་རྫོགས་པའི་རྣལ་འབྱོར
ལ།།སྐུ་གསུམ་ལྷུན་གྱིས་གྲུབ་པར་རྫོགས།ཞེས་སོ།རྗེས་ལ་ལུང་འབོག་པ།ལྷ་མཆོད་པ།དངོས་གྲུབ་བྲང་བ་དང་གསུམ་ལས།དང་པོ་ནི།སྔར་བསྐྱེད་རིམ་དུ་བཤད་པ་ལྟར་ཐ་མ་མཁའ་འགྲོའི་དཀྱིལ་འཁོར་གསལ་བཏབ་ཡ།ཐམས་ཅད་འཛབ
དབྱངས་བཟླས་པར་དམིགས་ཏེ།ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧྲཱིཿམ་ཧ་རི་ནི་ས་ར་ཙ་ཧྲི་ཡ་ཙིཏྟ་ཧྲཱིཾ་ཧྲཱིཾ།ཞེས་པའམ།ཨོཾ་བཛྲ་གུ་རུ་པདྨ་སིདྡྷི་ཨཱཿཧཱུྃ།ཞེས་པ་སྔོན་ལ་རིང་པོ།བར་དུ་འབྲིང་པོ།རྗེས་ལ་ཐུང་བར་བརྗོད་པ
དཀྱིལ་འཁོར་ཐམས་ཅད་རིམ་གྱིས་གཙོ་བོའི་ཐུགས་ཀར་བསྡུས་ལ།མཐར་མི་དམིགས་པའི་ངང་ལ་བཞག་གོ།།ལྷ་མཆོད་པ་ནི།གཏོར་མའི་དཀྱིལ་འཁོར་སོ་སོའི་སྙིང་གར་ཐིམ་ནས།གཏོར་མ་ལྷའི་ཞལ་ཟས་འདོད་ཡོན་ལྔའི་ལྷ་མོ་དང་བཅས་པ་བླ་མ་ཡི་དམ་མཁའ
འགྲོའི་དཀྱིལ་འཁོར་མདུན་གྱི་ནམ་མཁར་གསལ་བ་ལ་ཡུལ་ཏེ།ཨོཾ་ཨཱཿཧཱུྃ་གུ་རུ་དྷེ་ཝ་ཛོ་ཀི་ཌཱ་ཀི་ནཱི་ཧ་རི་ནི་སར་ཙ་ཧྲི་ཡ་པ་ལིཾ་ཏ་ཁ་ཁ་ཁཱ་ཧི་ཁཱ་ཧི།ཅེས་པ་གསུམ་དང་རོལ་མོའི་སྒྲ་ཕུལ་བས་མཉེས་ནས་སྐུ་གསུང་ཐུགས་ཀྱི་དངོས་གྲུབ་ཐོབ་པར་བསམ

ཞིང་།ཧྲཱིཿམ་བཅོས་སྤྲོས་བྲལ་བླ་མ་ཆོས་ཀྱི་སྐུ།།བདེ་ཆེན་འོད་གསལ་བླ་མ་ལོངས་སྤྱོད་རྫོགས།།པད་སྡོང་ལས་འཁྲུངས་བླ་མ་སྤྲུལ་པའི་སྐུ།།སྐུ་གསུམ་རྡོ་རྗེ་འཆང་ལ་ཕྱག་འཚལ་བསྟོད།
དངོས་གྲུབ་མཆོག་བརྙེས་ཡ་མཚན་ཆེན་པོའི་སྐུ།།པདྨ་ལས་འཁྲུངས་ཚེ་དབང་རྡོ་རྗེའི་སྐུ།།བདེ་གཤེགས་ཀློང་ནས་ལྷུན་གྱིས་གྲུབ་པའི་སྐུ།།པདྨ་འབྱུང་གནས་སྐུ་ལ་ཕྱག་འཚལ་བསྟོད།།མ་ཆགས།།
སྐྱོན་བྲལ་གསུང་རབ་རྒྱ་མཚོའི་གླིང་།།གསང་སྔགས་མ་ལུས་དམ་ཆོས་རིན་ཆེན་མཛོད།།ཚངས་དབྱངས་ཟབ་མོའི་ཆོས་ཀྱི་ཆར་འབེབས་པ།།པདྨ་རྒྱལ་པོའི་གསུང་ལ་ཕྱག་འཚལ་བསྟོད།།ཆོས་སུ
རྟོག་བྲལ་མཁའ་ལྟར་དག་པའི་ངང་།།ཏིང་འཛིན་སྐར་ཚོགས་འབུམ་ཕྲག་ཡངས་པའི་ཐུགས།།ཇི་སྙེད་ཇི་བཞིན་གཟིགས་པ་ཉི་ཟླའི་སྤྱན།།པདྨ་ཐོད་ཕྲེང་ཐུགས་ལ་ཕྱག་འཚལ་བསྟོད།།ཡོན་ཏན
བརྒྱད་སོགས་སྒྲུབ་པ་བདེ་གཤེགས་བརྒྱད།།དངོས་གྲུབ་ཆར་འབེབས་རིག་འཛིན་བཅུ་དྲུག་གཙོ།།ཡེ་ཤེས་ལྔ་རྫོགས་རིགས་ལྔའི་མཁའ་འགྲོ་གིང་།།དམ་ཅན་རྒྱ་མཚོའི་ཚོགས་ལ་ཕྱག་འཚལ་བསྟོད།།
སྒོ་སྐྱོང་བཞི་དང་འདོད་ཡོན་ལྷ་མོ་ལྔ།།རང་གཞན་དོན་གཉིས་འབྱོར་ཚོགས་ལྷུན་གྱིས་གྲུབ།།དུར་ཁྲོད་ཞིང་སྐྱོང་འཁོར་བཅས་བྱང་ཆུབ་སེམས།།དཀྱིལ་འཁོར་རིན་ཆེན་གཏེར་ལ་ཕྱག་འཚལ་བསྟོད།།

ཅེས་བརྗོད་དོ།དངོས་གྲུབ་བླང་བ་ནི།གཏོར་མ་འདི་ཉིད་མཆོག་དང་ཐུན་མོང་གི་དངོས་གྲུབ་ཀྱི་རྫས་ལྷའི་བདུད་རྩི་འདོང་ཡོན་ལྔའི་རང་བཞིན་ཟོས་པ་ཙམ་གྱིས་ནད་ཞི་པ།གདོན་ཞི་བ།
རྐྱེན་ངན་དང་བར་ཆད་ཞི་བ།ཚེ་རིང་བ།ནད་མེད་པ།ལོངས་སྤྱོད་འཕེལ་བ།ཅི་བསམ་འགྲུབ་པ།མཐར་ཐུག་སངས་རྒྱས་ཀྱི་བྱང་ཆུབ་འགྲུབ་པར་དམིགས་ལ།ཀ་པཱ་ལའི་སྦྲང་ཆང་དུ་བར་དང་མཉམ་དུ་དྲངས་ཕ་རོལ་པས
དེ་ལྟར་ཐོབ་པོ།།སྤྱི་དོན་གསུམ་པ་རྗེས་ཀྱི་ཆོ་ག་ལ།ཕྲིན་པས་བཅོལ་བ།སྟག་གཏོར་བཏང་བ།བརྟན་པ་སྐྱོང་བ།བྲོ་བརྡུང་བ།བཟོད་པར་གསོལ་བ།དཀྱིལ་འཁོར་བསྡུ་བ།བསྔོ་བ་བྱ་བ།བཀྲ་ཤིས་བརྗོད་པ་དང་བརྒྱད་ལས།དང་པོ་ནི།གཏོར་ཆུང
རྣམས་ལ་བདུད་རྩི་རགས་ཟད་ཏེ།ཧཱུཾ་བྷྱོ།རྡོ་རྗེ་རིགས་ཀྱི་མཁའ་འགྲོ་མ།།དཀར་མོ་དུང་གི་ཐོར་ཚུགས་ཅན།།རྡོ་རྗེ་གདན་ནས་སྐུ་བཞེངས་ཤིག།གནས་བཟང་དུར་ཁྲོད་ཉམས་རེ་དགའ།།གོས་བཟང
གཡང་གཞི་བརྗིད་རེ་ཆེ།།སྒྱོགས་བཟང་བདྨ་མཚན་རེ་བཟང་།།འབྲུ་བཟང་བདུད་རྩི་བག་རེ་དྲོ།།སྐྱེ་མས་བཟང་རཀྟ་བཅུད་རེ་ཆེ།།ཞལ་ཟས་མང་པོ་རོ་རེ་མངར།།དམ་ཅན་སྲུང་མ་མཁའ་འགྲོའི་ཚོགས།།
མ་རྫས་རྒྱན་གྱི་གཏོར་མ་ལོངས།།བཞེས་ཤིག་རོལ་ཅིག་ཁ་རཾ་ཁཱ་ཧི།།གཏོར་མ་ཁྱེད་ལ་ཕར་བཏང་བས།།དངོས་གྲུབ་བདག་ལ་ཚུར་ལ་སྩོལ།།ཚེ་སྲིངས་ནོར་སྤེལ་བསམ་པ་སྦུབས།།འཁོར་སྲུངས

རྐྱེན་ཟློག་བར་ཆད་སོལ།ཧཱུཾ་བྷྱོ།རིན་ཆེན་རིགས་ཀྱི་མཁའ་འགྲོ་མ།།སེར་མོ་གསེར་གྱི་སྐེད་ཆིངས་ཅན།།དུར་ཁྲོད་གནས་ནས་སྐུཿ།གནས་བཟང་དུར་ཁྲོད་ཉམས་རེ།།གོས་བཟང་གཡང་གཞི།།སྒྱོགས་
བཟང་བྷནྡྷ་མཚན་རེ་བཟང་།།འབྲུ་བཟང་བདུད་རྩི།།སྐྱེམས་བཟང་རཀྟ།།ཞལ་ཟས་མང་པོ།།དམ་ཅན་སྲུང་མཿ།དམ་རྫས་རྒྱན་གྱི།།བཞེས་ཤིག་རོལ།།གཏོར་མ་ཁྱེད་ལ་ཕར་བཏང་བས།།
དངོས་གྲུབ་བདག།ཚེ་སྲིངས་ནོར་སྤེལ།།འཁོར་སྲུངས་རྐྱེན་ཟློག་བར་ཆད་སོལ།།ཧཱུཾ་བྷྱོ།པདྨ་རིགས་ཀྱི་མཁའ་འགྲོ་མ།།དམར་མོ་བ་སེ་ཡི་ལེན་ཚར་ཅན།།དུར་ཁྲོད་གནས་ནས་སྐུ་བཞེངས་ཤིག།
སོགས་འགྲེའོ།།ཧཱུྃ་ལས་ཀྱི་རིགས་ཀྱི་མཁའ་འགྲོ་མ།།སྔོན་མོ་གཡུ་ཡི་ཐོར་ཚུགས་ཅན།།དུར་ཁྲོད་གནས་ནས་སྐུ་བཞེངས་ཤིག།སོགས་འགྲེ།འཁོར་སྲུངས་རྐྱེན་ཟློག་བར་ཆད་སོལ།།མཁའ
འགྲོ་དཔའ་བོ་དཔའ་བོའི་ཚོགས།།ཐུགས་དམ་པ་སྐང་ངོ་གིང་གི་ཚོགས།།ཕྱི་ནང་གསང་མཆོད་གཏོར་མར་བཅས།།བཞེས་ཤིག་དཔའ་བོ་དཔའ་མོའི་ཚོགས།།ཁྱེད་ཅག་གཞན་དང་མི་འདྲ་སྟེ།།སྔོན་
ཚེ་དཔལ་གྱི་དམ་ནོས་པས།།དཔལ་གྱི་གཏོར་ལེན་སྲུང་མ་ཡིན།།དམ་ལ་བཏགས་པའི་གཏོར་ལེན་ཡིན།།སློབ་དཔོན་པདྨའི་སྤྱན་སྔ་རུ།།ཁས་བླངས་དམ་བཅའ་གཉེན་པོ་དེ།།ད་ལྟ་རྣལ་འབྱོར

བདག་བསྐུལ་གྱིས།།བཀའ་ཡི་གཏོར་མ་འདི་ལོངས་ལ།།འཁོར་སྲུངས་རྐྱེན་ཟློག་པར་ཆད་སོལ།།བཀའ་ལ་བཏགས་སོ་བཀའ་ལྟར་གྱིས།།དམ་ལ་བཏགས་སོ་དམ
ཚེ་གསུངས།།ཐུགས་ལ་བཏགས་སོ་ཐུགས་དམ་པཞེས།།སྔོན་གྱི་ཐུགས་དམ་དགྱེས་དགོངས་ལ།དམ་རྫས་རྒྱན་གྱི་གཏོར་མ་ལོངས།༢།བཞེས་ཤིག་རོལ་ཅིག་ཁ་རཾ་ཁཱ་ཧི།།གཏོར་མ་ཁྱེད་ལ་ཕར
བཏང་བས།།དངོས་གྲུབ་བདག་ལ་ཚུར་ལ་སྩོལ།།ཚེ་སྲིངས་ནོར་སྤེལ་བསམ་པ་སྒྲུབས།།འཁོར་སྲུངས་རྐྱེན་ཟློག་བར་ཆད་སོལ།།ཅེས་བརྗོད་དོ།ལྷག་གཏོར་ནི་སྔར་གྱི་ལྷག་མའི་སྟེང་དུ་གཏོར་མ་སྤུངས་ལ།མར
མེ་གཅིག་བཞག་སྟེ།རྡོ་རྗེ་སློབ་དཔོན་གྱི་ཁ་ཆུས་བདུད་རྩིར་བསམ་པས་ཟན་ཏེ།ཨོཾ་ཨཱཿཧཱུྃ་མ་ཧཱ་པཉྩ་ཨ་མྲྀ་ཏ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི།ལྷག་མའི་ཚོགས་ཀྱི་སྐལ་པ་ལ་དབང་བའི།།མཁའ་འགྲོ་གིང་དང་དྲེགས་པ་
སྡེ་བརྒྱད་བཅས།།ལྷག་མའི་མཆོད་སྦྱིན་བཟང་པོ་འདི་སྡོམས་ལ།།བཅོལ་པའི་ཕྲིན་ལས་མ་ལུས་འགྲུབ་པར་མཛོད།།ཅེས་བརྗོད་ལ་བཏང་ངོ་།།བརྟན་མ་སྐྱོང་བ་ནི།ལྷག་གཏོར་ཕྱིར་སོང་བའི་རྗེས་ལ་རྔ་བརྡུང་ཞིང་།།
ཧཱུཾཿབཀའ་ཡི་ཚོགས་དང་བཅས་ཉིད་དུ།།ཁྲག་འཐུང་དེ་བཞིན་ནམ་མཁའི་སྐུ།།ཚུར་གཤེགས་ཚུར་གཤེགས་སྐྱོང་མ་རྣམས།།འདིར་གཤེགས་རྒྱན་གྱི་གཏོར་མ་བཞེས།།བདག་ཉིད་ཆེན་མོ་ལ་སོགས

བདུད་མོ་བཞི།།གངྒཱ་དཀར་ཤ་མེད་ལ་སོགས་གནོད་སྦྱིན་བཞི།།ཀོང་བཙུན་དེ་མོ་ལ་སོགས་སྨན་མོ་བཞི།།བོད་ཁམས་སྐྱོང་བའི་བརྟན་མ་བཅུ་གཉིས་པོ།།རིན་ཆེན་ལྷབ་ལྷུབ་མང་པོའི་རྒྱན་དང་བཅས།།
ལོ་ཉ་བྲན་གཡོག་མང་པོའི་འཁོར་དང་བཅས།།མཆོད་དང་གཏོར་མ་དམ་པ་འདི་བཞེས་ལ།།བཅོལ་པའི་ཕྲིན་ལས་མ་ལུས་གྲུབ་པར་མཛོད།ཧཱུྃཿ།བརྟན་མ་ཆེན་མོ་ཁྱེད་རྣམས་ལ།།སློབ་དཔོན་པདྨ་ཐོད་ཕྲེང་གིས།།
རྒྱ་ཡུལ་དེ་ནི་བསྟན་བཟང་ན།།ཨ་སུ་ར་ཡི་བྲག་ཕུག་ཏུ།།རྣམ་ལྔ་ཞིང་གི་མཆོད་བཤམས་ནས།།ཞིང་ཆེན་སྒྲོལ་བའི་གདན་སྟེང་དུ།།དམར་ཆེན་བརྡ་ཡི་མཆོད་བཤམས་ནས།།ལག་ཏུ་རྡོ་རྗེ་གཏད
ནས་ཀྱང་།།རྣལ་འབྱོར་སྒྲུབ་པའི་གྲོགས་གྱིས་ཞེས།།ཐར་པ་ཐོབ་ཕྱིར་མིང་བཏགས་ཏེ།།བྲན་གྱི་ཚུལ་དུ་ཁས་བླངས་མ།།དམ་ཚིག་དེ་ལས་ཁྱོད་མ་འདའ།།དམ་ཚིག་དེ་ལས་ཁྱོད་འདས་ན།།
བཛྲ་ཡཀྐ་ཁྲོ་མོ་ཡིས།།སྙིང་གི་དཀྱིལ་ནས་ཁྲག་དྲངས་ཏེ།།འོ་དོད་འབོད་པར་གདོན་མི་ཟ།།དེ་བས་བོད་ཁམས་སྐྱོང་མའི་ཚོགས།།སྔོན་གྱི་ཐུགས་དམ་དགྱེས་དགོངས་ལ།།བཅོལ་པའི་ཕྲིན་ལས
འགྲུབ་པར་མཛོད།ལ་ལཱ།ལི་ལཱི།ཏང་ཏང་།ཏིང་ཏིང་།རྡོ་རྗེ་སྲིང་འགྲོ་མ་ཧཱུྃ་བྷྱོ་ཧཱུྃ།བྲོ་བརྡུང་བ་ནི།དེ་ནས་གཏོར་གཞོང་བཀྲུས་པ་སྒོར་ཁ་སྦུབས་པའི་སྟེང་རྣལ་འབྱོར་པ་རྣམས་བསྐོར་ཞིང་།གནོད་བྱེད་མནན་པར་བསམས་

པ།ཧཱུྃཿསྔོན་ཚེ་དཔལ་ལྷན་ཧེ་རུ་ཀས།།ཀུན་ཏུ་བཟང་མོའི་མཁའ་དབྱིངས་སུ།།ཁམས་གསུམ་ཡོངས་སྒྲོལ་མཛད་པའི་ཚེ།།དཔལ་གྱི་བྲོ་ཆེན་བརྡུང་པ་ལྟར།།འབར་བའི་རྣལ་འབྱོར
སྔགས་འཆང་བདག།དབང་ཆེན་འབར་བའི་གཞལ་ཡིས་འདིར།།རོལ་པའི་བྲོ་ཆེན་ཆེམས་སེ་ཆེམ།།ཧཱུྃ་གིས་དབང་བསྒྱུར་ཁམས་གསུམ་གཡོ།།ཕཊ་ཀྱེ་འཕྲོ་འདུས་འཇིག་རྟེན་འཁྱོམས།།རི་གྱི་མེ་འབར་ཐམས་ཅད་བསྲེག།
རྐང་པ་གཡས་པ་ཐབས་ཀྱི་རྒྱས།།འཁོར་བ་ཆོས་ཉིད་རོལ་པར་མནན།།རྐང་པ་གཡོན་པ་ཤེས་རབ་རྒྱས།།མྱ་ངན་འདས་པ་དབྱིངས་སུ་མནན།།གཟུང་འཛིན་འཁོར་བའི་ཕུང་པོ་ལ།།གཉིས་མེད་ཡེ་ཤེས་བྲོ་བརྡུངས་པས།།
ཐམས་ཅད་རང་བྱུང་ཡེ་ཤེས་དང་།།སྲིད་གསུམ་ཡེ་ནས་གྲོལ་བར་མནན།།དུག་ལྔ་འདུས་པའི་ཕུང་པོ་ལ།།ཡེ་ཤེས་ལྔ་ཡི་བྲོ་བརྡུངས་པས།།ཉོན་མོངས་རྣམ་དག་ཡེ་ཤེས་དང་།།རང་བཞིན་འོད་གསལ་ཆེན་པོར་མནན།།།
སྣང་སྲིད་སྣོད་བཅུད་སྣང་བ་ལས།།དཀྱིལ་འཁོར་ཆེན་པོའི་བྲོ་བརྡུངས་པས།།ཐམས་ཅད་འོག་མིན་གཞལ་ལས་ཁང་།།ཡེ་རྫོགས་ལྷུན་གྱིས་གྲུབ་པར་མནན།།དབང་ཆེན་གར་གྱི་དཀྱིལ་འཁོར་དུ།
བདུད་བཞི་འཇོམས་པའི་བྲོ་བརྡུངས་པས།།དགྲ་བགེགས་ཆོས་ཉིད་བརྡལ་བར་མན་ན།།ཞི་རྒྱས་དབང་དྲག་ཕྲིན་ལས་རྫོགས།ཨོཾ་ཨཱཿཧཱུཾ་བཛྲ་གུ་རུ་པདྨ་སེདྡྷི་ཧཱུྃ་ཧཱུཾ་ཕཊ།

ཨོཾ་ནན།ལམ་ནན།སྟཾ་བྷ་ཡ་ནན།ཅེས་བརྗོད་དོ།།བཟོད་པར་གསོལ་བ་ནི།དེ་ནས་ནང་དུ་འོངས་ཏེ།དཀྱིལ་འཁོར་མཆོད་ནས་ཐལ་མོ་སྦྱར་ཏེ།ན་མོ།བླ་མ་ཡི་དམ་མཁའ་འགྲོའི་དཀྱིལ་འཁོར་དུ།།ཚུལ
བཞིན་མཆོད་ཀྱང་འགལ་འཁྲུལ་ཉེས་གྱུར་པ།གང་ལགས་དེ་ཀུན་བཟོད་པར་བཞེས་ནས་ཀྱང་།།མཆོག་དང་ཐུན་མོང་དངོས་གྲུབ་སྩལ་དུ་གསོལ།།ཅེས་པ་གསུམ་དང་ཡི་གེ་བཀྱང་བརྗོད།
དཀྱིལ་འཁོར་བསྡུ་བ་ནི།ཨོཾ།བླ་མ་ཡིད་མ་མཁའ་འགྲོའི་ཚོགས་རྣམས་ཀུན།།རྗེས་སུ་མཐུན་པའི་དངོས་གྲུབ་སྩལ་ནས་ཀྱང་།།རང་གནས་དགེ་བ་རང་བཞིན་གནས་གཤེགས་ཏེ།།སླར་ཡང
ཐུགས་རྗེས་འབྱོན་པར་མཛད་དུ་གསོལ།ཨོཾ་བཛྲ་མུཿཞེས་བརྗོད་ནས་དམ་ཚིག་པ་དངལ་བསུ།ཡེ་ཤེས་པ་དབྱིངས་སུ་གཤེགས།རྡུལ་རྔོན་རྣམ།མཐའ་ནས་དབུས་སུ་བཀྲུའོ།།བསྔོ་བ་ནི།ཕྱོགས་བཅུ་ན་བཞུགས་པའི་བྲམ
དང་ཡི་དམ་དཀྱིལ་འཁོར་གྱི་ལྷ་ཚོགས་ཐམས་ཅད་བདག་ལ་དགོངས་སུ་གསོལ།བླ་ན་མེད་པའི་དཀྱིལ་འཁོར་མཆོད་ཅིང་བསྙེན་སྒྲུབ་སྤྱད་པ་དང་།ཚོགས་ཀྱིས་བསྐངས་ཤིང་དབང་བསྐུར་བ་ལ་སོགས་པའི
དགེ་བའི་རྩ་བ་འདི་ལ་བརྟེན་ནས།སངས་རྒྱས་ཀྱི་བསྟན་པ་རིན་པོ་ཆེ་དར་ཞིང་རྒྱས་པར་གྱུར་ཅིག།རྒསེམས་ཅན་ཐམས་ཅད་བདེ་ཞིང་སྐྱིད་པར་གྱུར་ཅིག།འཇིག་རྟེན་གྱི་ཁམས་ཐམས་ཅད་དུ་ལོ་ཕྱུགས

རྟག་ཏུ་ལེགས་ཤིང་ཆར་ཆུ་དུས་སུ་འབབ་པར་གྱུར་ཅིག།ནད་མཚོན་གྱི་བསྐལ་པ་མེད་ཅིང་།འཁྲུགས་པ་དང་འཚེ་བ་ཐམས་ཅད་རྒྱུན་ཆད་པར་གྱུར་ཅིག།ཁྱད་པར་དུ
ཡང་བདག་རྡོ་རྗེ་སློབ་དཔོན་གྲོགས་མཆེད་ཡོན་མཆོད་འཁོར་དང་བཅས་པ་རྣམས་ཀྱི་རྐྱེན་དང་བར་ཆད་ཐམས་ཅད་ཞི་བར་གྱུར་ཅིག།ཚེ་དཔལ་འབྱོར་པ་ཐམས་ཅད་རྒྱས་པར་གྱུར་ཅིག།ལྟ་སྒོམ་དང་ཏིང་ངེ
འཛིན་ཐམས་ཅད་འཕེལ་བར་གྱུར་ཅིག།འགལ་འཁྲུལ་དང་ཉམས་ཆགས་ཐམས་ཅད་སྐོང་བར་གྱུར་ཅིག།ཚེ་འདི་ཉིད་ལ་ཕྱག་རྒྱ་ཆེན་པོ་མཆོག་གི་དངོས་གྲུབ་ཐོབ་པར་གྱུར་ཅིག།ཧེ་རུ་ཀ་དཔལ་གྲོང་ཁྱེར་དུ།།
ཚོགས་ཀྱི་འཁོར་ལོས་མཆོད་པ་ཡིས།།བདག་གཞན་འགྲོ་བ་མ་ལུས་པ།།དཀྱིལ་འཁོར་གཅིག་ཏུ་འགྲུབ་པར་ཤོག།དགེ་བ་འདི་ཡིས་བདག་དང་འགྲོ་བ་ཀུན།།བདེ་ཆེན་མཁའ་སྤྱོད་དག་པའི་ཞིང་བཟོད།
དེ།།པདྨ་རྒྱལ་དང་འདུ་འབྲལ་མེད་པ་ཡི།།ཕྲིན་ལས་རྣམ་བཞི་ལྷུན་གྱིས་གྲུབ་པར་ཤོགཅེས་པ་གསུམ་བརྗོད་དོ།།བཀྲ་ཤིས་བརྗོད་པ་ནི།བར་བར་དུ་རོལ་མོའི་སྒྲ་དང་།མེ་ཏོག་གི་ཆར་འབེབས་ཤིང་།ཐམས་ཅད་མགྲིན་གཅིག
ཙ།ཨོཾ།བཀྲ་ཤིས་ཉི་མ་སྟོང་ཁམས་བརྡལ་བ་ཡིས།།འདོད་དགུའི་དཔལ་འབར་ཡོན་ཏན་རྫོགས་པའི་གཙོ།།ཀུན་བཟང་ཆོས་རྗེ་བླ་མའི་བཀྲ་ཤིས་གང་།།བཀྲ་ཤིས་དེས་ཀྱང་དེང་འདིར་བདེ་ལེགས་ཤོག།

བཀྲ་ཤིས་ཟླ་བ་ནམ་མཁའི་དབྱིངས་ཁྱབ་པས།།ལུས་ཅན་ཀུན་གྱི་རེ་བ་རྫོགས་མཛད་པ།།མགོན་པོ་ཚེ་དཔག་མེད་ཀྱི་བཀྲ་ཤིས་གང་།།བཀྲ་ཤིས་དེས་ཀྱང་དེང་འདིར་བདེ་ལེགས་ཤོག།བཀྲ་ཤིས་སྐར་ཚོགས
འབུམ་ཕྲག་ཡངས་པ་ལས།།གང་ལ་གང་འདུལ་དེ་ལ་དེར་སྟོན་པའི།།སྦྲུལ་སྐུ་པདྨ་འབྱུང་གནས་བཀྲ་ཤིས་གང་།།བཀྲ་ཤིས་དེས་ཀྱང་དེང་འདིར་བདེ་ལེགས་ཤོག།བཀྲ་ཤི